Tolong jelaskan mengenai Sutra Hati dalam bahasa melayu

Sutra Hati (Bahasa Sanskrit: प्रज्ञापारमिताहृदय Prajñā Pāramitā Hrdaya, Bahasa Jepun: 般若波羅蜜心経 はんにゃはらみったしんぎょう Hannya Haramitta Shingyou, Bahasa Vietnam: Bát-nhã-ba-la-mật-đa tâm kinh)　merupakan salah satu sutra agama Buddha aliran Mahayana yang amat popular di kalangan penganut aliran Mahayana kerana ringkas tetapi membawa makna yang mendalam. Malah boleh dikatakan bahawa ia kitab yang paling terkenal di antara semua kitab agama Buddha. Sutra Hati merupakan salah satu anggota dalam kelas Kebijaksanaan Sempurna (Prajñā Pāramitā) penulisan agama Buddha, dan bersama Sutra Berlian, ia dikira sebagai contoh representatif utama genre ini. Versi sanskrit terdiri daripada 14 shloka (rangkap) dan versi bahasa Cina yang paling kerap diguna pula mengandungi 260 huruf Cina (Taisho Tripitaka Vol. T08 No. 251). Ini menjadikan Sutra Hati yang terpendek di antara penulisan Kebijaksanaan Sempurna yang lain yang mempunyai panjang yang berbeza-beza di mana ada yang mempunyai panjang sehingga 100,000 shloka.